title: Prang Acèh - Portugéh
text: Nibak thôn 1527 na saboh tunjak teuk karu Acèh - Portugéh. Lam keujadian nyan sidroe panglima laôt Portugéh Francisco de Mello teungoh jikeumirém ngon kapai meuseunyata u Goa. Lam laôt kapai Portugéh nyan ka meurumpok ngon kapai haji ureueng Acèh nyang lam meujak woe dari Meukah u Banda Acèh. Lam kapai Acèh na 300 droe bangsa Acèh seureuta 40 droe bangsa Arab. Kapai de Mello bak watèe nyan ka jitimbak meuriam u ateueh kapai Acèh sampoe karam, hana nyang seulamat ureueng Acèh ngon Arab lam  keujadian nyan, saweueb nyang hana abéh umu pih jidrop ngon laju jipoh maté lé Portugéh nyan. Meuseubab nyan keurajeuen Acèh geumita cara keuneuk tueng bila di laôt, dudoe meurumpok keuh saboh kapai Portugéh nyang meuhasé geudrop lé teuntra laôt Acèh.